

**ОБЩИНСКИ ПЛАН ЗА МЛАДЕЖТА**

**ОБЩИНА МАДАН**

**2019 г.**

****

1. **ВИЗИЯ**

В Общинския план за младежта се очертават основните насоки за развитието на младежката политика в община Мадан. Тя се базира на потребностите на младите хора в общината и е в синхрон с приоритетите на националната и европейската политика за младежта.

1. **ЦЕЛЕВИ ГРУПИ**

Предвидените дейности в Общинския план за младежта са насочени към младите хора на възраст от 15 до 29 години, без оглед на тяхната расова, етническа, религиозна, национална, социална или културна принадлежност.

1. **ОСНОВНИ ПРИНЦИПИ ЗА РЕАЛИЗАЦИЯ НА ПЛАНА**

* Съответствие на програмите и услугите за младежта с националните, европейските и международните стратегически документи
* Законосъобразност
* Недискриминация, обществена солидарност и толерантност към всички групи младежи
* Ефективност и ефикасност на младежките инициативи
* Многосекторен подход
* Равен достъп на всички младежи
* Иновативност в процеса на планиране и предоставяне на услуги за младежи
* Професионализъм при управлението на услуги за младежи
* Ефективност при усвояването на финансовите средства
* Надграждане и усъвършенстване на съществуващите практики, опити и услуги
* Изграждане на мрежа от партньорства на общинско и регионално ниво

1. **АНАЛИЗ НА ПРЕДИЗВИКАТЕЛСТВАТА ПРЕД МЛАДИТЕ ХОРА В ОБЩИНА МАДАН**
2. **ДЕМОГРАФСКА РЕАЛНОСТ**

По данни на НСИ към 31.12.2017 г., населението на община Мадан, разпределени по възраст, местоживеене и пол e както следва:

(Брой)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Община | Общо | в т.ч.  15-29 | Възраст (в навършени години) | | | | | | | |
| 0-14 | 15-19 | 20-24 | 25-29 | 30-39 | 40-49 | 50-59 | 60+ |
| **Община Мадан** | **11069** | **1447** | **1348** | **459** | **371** | **617** | **1450** | **1677** | **1872** | **3275** |
| Мъже | 5450 | 790 | 708 | 240 | 199 | 351 | 788 | 866 | 944 | 1354 |
| Жени | 5619 | 657 | 640 | 219 | 172 | 266 | 662 | 811 | 928 | 1921 |
| В градовете | **5368** | **793** | **726** | **243** | **232** | **318** | **743** | **913** | **954** | **1239** |
| Мъже | 2678 | 424 | 385 | 118 | 130 | 176 | 386 | 457 | 480 | 546 |
| Жени | 2690 | 369 | 341 | 125 | 102 | 142 | 357 | 456 | 474 | 693 |
| В селата | **5701** | **654** | **622** | **216** | **139** | **299** | **707** | **764** | **918** | **2036** |
| Мъже | 2772 | 366 | 323 | 122 | 69 | 175 | 402 | 409 | 464 | 808 |
| Жени | 2929 | 288 | 299 | 94 | 70 | 124 | 305 | 355 | 454 | 1228 |

По отношение на населението най-много са лицата над 60 г., а най-малко са младежите между 20-24 г., следвани от младежите от 15-19 г.

1. **МЛАДЕЖКА БЕЗРАБОТИЦА**

*По данни на Дирекция „Бюро по труда” към 30.11.2018 г.*

|  |  |  |  |  |
| --- | --- | --- | --- | --- |
|  |  | По образование | | |
| Показатели | Всичко | Висше | Средно | Основно |
| Регистрирани  безработни  младежи | **57** | **20** | **29** | **7** |
| до 19 г.вкл. | **2** | **0** | **0** | **2** |
| от 20 до 24 г. вкл. | **17** | **2** | **14** | **1** |
| от 25 до 29 г. вкл. | **38** | **18** | **15** | **4** |

В повечето случаи младите хора нямат практически и трудов опит по придобитата специалност след завършване на своето образование и трудно се включват на пазара на труда. Общинска администрация се старае да насърчи и поощри младите висшисти и специалисти, като наема лица до 29 г. по различни направления чрез сътрудничеството на Дирекция „Бюро по труда” гр.Мадан.

1. **ОБРАЗОВАНИЕ**

На територията на община Мадан функционира 1 държавно училище – ПГ „Васил Димитров” и 6 общински училища: СУ „Отец Паисий” гр.Мадан, СУ „Св.св.Кирил и Методий” с.Върбина, ОУ „Н.Й.Вапцаров” гр.Мадан, ОУ „П.Р.Славейков” с.Средногорци, ОУ „Васил Левски” с.Боровина, и ОУ „Христо Ботев” с.Букова поляна.

|  |  |  |  |  |  |  |
| --- | --- | --- | --- | --- | --- | --- |
| **Училища** | **Брой ученици**  **Учебна 2018/2019 г.**  *Данните са взети от Национална електронна информационна система за предучилищно и училищно образование по общини към 04.01.2019 г. /Кампания 2/* | | | | | |
| Дневна форма на обучение | Самостоятелна форма на обучение | Индивидуална форма на обучение | Дистанционна форма на обучение | Общо | В т. ч. със СОП |
| 1. СУ „Отец Паисий” гр.Мадан | 593 | - | 5 | - | **598** | 36 |
| 2. СУ „Св.св.Кирил и Методий” с.Върбина | 86 | 16 | - | 7 | **109** | - |
| 3. ОУ „Н.Й.Вапцаров” гр. Мадан | 63 | - | - | - | **63** | 11 |
| 4. ОУ „П.Р.Славейков” с.Средногорци | 75 | - | - | - | **75** | 6 |
| 5. ОУ „Хр.Ботев” с. Букова поляна | 14 | - | - | - | **14** | - |
| 6. ОУ „Васил Левски” с.Боровина | 16 | - | - | - | **16** | - |
| 7. ПГ „В. Димитров” гр.Мадан | 173 | 13 | - | - | **186** | 8 |
| ОБЩО: | 1020 | 29 | 5 | 7 | **1061** | 61 |

Профилирано обучение на учениците се осъществява в СУ „Отец Паисий“ гр. Мадан с прием след завършен VІІ клас в профил „Чуждоезиков“ със засилено изучаване на Английски език. Професионално обучение се осъществява в ПГ „Васил Димитров” гр. Мадан с прием след завършен VII клас по специалностите:Електроенергетика, Геология и Икономическа информатика.

**ДОСТЪП ДО ИНФОРМАЦИЯ И УСЛУГИ**

На територията на община Мадан има шест читалища:

* *НЧ „Иван Вазов – 1999” гр. Мадан*
* *НЧ „Братан Шукеров –1953” с. Върбина*
* *НЧ „Н.Й.Вапцаров –1997” с. Средногорци*
* *НЧ „Иван Вазов –1958” с. Буково*
* *НЧ „Родолюбец –1965” с. Боровина*
* *НЧ „Младост – 2008” с. Лещак*

и Градска библиотека „Антон Страшимиров”, които са се утвърдили като културно-просветни средища с активни културни, информационни, социални и граждански функции.

Повишаване качеството на библиотечното и информационно обслужване и специфичните образователни, информационни, социални и интернет услуги, които читалищните библиотеки реализират в рамките на програмата „Глобални библиотеки“. Градска библиотека „Антон Страшимиров”, НЧ „Братан Шукеров-1953” с.Върбина и НЧ „Н.Й.Вапцаров-1997” с.Средногорци разполагат с оборудвани компютърни зали по програма „Глобални библиотеки”. Всички учебни заведения на територията на общината са оборудвани с компютри и имат достъп до интернет.

1. **ГРАЖДАНСКА АКТИВНОСТ И МЛАДЕЖКО ДОБРОВОЛЧЕСТВО**

В община Мадан има млади хора, които вземат участие в клубовете, школите и кръжоците към читалищата, в спортни клубове, младежката организация на БЧК, но като цяло сред младите хора доминира позицията на обществен скептицизъм. Младите хора предпочитат да се изявяват в неформални среди *–* събирания с приятели, спортни мероприятия, интернет форуми и чатове.

Участието на младежите в неправителствени организации е от особено значение, тъй като там те се учат на важни за тяхното бъдеще практически умения, трупат знания и опит, които не могат да придобият единствено във формален модел на образователната система.

Ценността на доброволчеството все още не се познава широко от младите хора. В тази връзка е важно да се популяризира доброволчеството като движеща сила за личностно развитие, мобилност, учене, конкурентоспособност, социално сближаване, солидарност между поколенията и формиране на гражданско самосъзнание.

1. **ЗДРАВОСЛОВЕН НАЧИН НА ЖИВОТ**

* Здравна профилактика сред младите хора – в учебните и детските заведения на територията на общината има изградени здравни кабинети.
* Превенция на факторите, създаващи риск за здравето на младите хора – организиране на информационни кампании за превенция на тютюнопушенето, наркотиците, болестите предавани по полов път и др.
* Популяризиране на здравословния начин на живот сред младите хора чрез насърчаване на физическата активност и спорта – организиране на спортни инициативи със съдействието на спортни клубове:

- СК „Карате шинкиокушин”;

- СК „Футбол”;

- СК „Арес” /кикбокс, карате киокушин, кудо/ ;

* Подкрепа на спортни инициативи на младежи.
* Награждаване на изявени деца и младежи спортисти.

***ПРИОРИТЕТИ:***

Приоритетите на Общинския план за младежта са в подкрепа на изпълнението на стратегическите приоритети на Националната стратегия за младежта (2010-2020).

1. *Насърчаване на икономическата активност и кариерното развитие на младите хора*
2. *Подобряване на достъпа до информация и качествени услуги*
3. *Насърчаване на здравословния начин на живот сред младите хора*
4. *Превенция на социалното изключване на младите хора в неравностойно положение*
5. *Развитие на младежко доброволчество*
6. *Повишаване на гражданската активност*
7. *Развитие на младите хора в малките населени места и селските райони*
8. *Развитие на междукултурния и международния диалог*
9. *Повишаване на ролята на младите хора в превенцията на престъпността*
10. **ЦЕЛИ И ДЕЙНОСТИ ЗА ТЯХНОТО ИЗПЪЛНЕНИЕ:**

|  |  |  |  |
| --- | --- | --- | --- |
| **СТРАТЕГИЧЕСКИ ЦЕЛИ** | **ОПЕРАТИВНИ ЦЕЛИ** | **ДЕЙНОСТИ ЗА ИЗПЪЛНЕНИЕ НА ЦЕЛИТЕ:** | **ОТГОВОРНИ ИНСТИТУЦИИ** |
| 1. Създаване на благоприятна, насърчаваща и подкрепяща среда за качествена професионална реализация на младите хора в община Мадан | Насърчаване на икономическата активност на младите хора и улесняване на прехода от образование към заетост | Насърчаване на работодателите да разкриват работни места за стажуване на безработни лица до 29-годишна възраст.  Създаване на възможности за стажове в общинска администрация на млади хора до 29 г., завършили висше образование / Програма „Старт на кариерата” /  Механизъм за съвместна работа на институциите по обхващане и задържане в образователната система на деца и ученици в задължителна предучилищна и училищна възраст/ Решение №373/05.07.2017 г. на Министерски съвет/.  Създаден е и функционира екип за обхват. | Общинска администрация,  Дирекция „Бюро по труда”  РУО,  Общинска администрация,  МКБППМН,  Дирекция „Социално подпомагане”,  Инспектор ДПС |
| 2.Улесняване на достъпа до качествени услуги за специална подкрепа на пълноценното личностно и обществено развитие на младите хора в съответствие с потребностите и интересите им | Формиране на информационна политика, насочена към младите хора  Развитие на таланта, творческите умения и културното изразяване на младите хора | Запознаване на младите хора с публичните институции и с правата им като част от местната общност и като граждани на Република България и на Европейския съюз. Провеждане на дискусия относно защита на правата на човека, дискриминацията, равнопоставеността между половете.  Отбелязване Деня на Европа.  Организиране на инициативи за безопасното използване на интернет.  Разширяване на мрежата и развитие на капацитета на доставчиците на услуги за развитие на младите хора - юридически лица с нестопанска цел, читалища, културни институти, спортни организации и др.  Участие на младите хора в мероприятията, заложени в Културния и Спортния календар на общината, в национални, международни фестивали и спортни мероприятия.  По повод празника на град Мадан организиране на надиграване „Кристали под земята-хоро в душата”; Национален конкурс „Мадан-кътче от рая” в два раздела: литература и изкуство. Организиране на общински етап на Международен конкурс за детска рисунка „С очите си видях бедата”, Майски културни празници и др. | Общинска администрация,  Училища,  Читалища  Общинска администрация,  Читалища  МКБППМН,  Училища,  Читалища,  Градска библиотека  „Антон Страшимиров”  Общинска администрация,  Градска библиотека „Антон Страшимиров”  Училища,  Читалища,  НПО  Общинска администрация,  Читалища,  Спортни клубове |
| 3.Насърчаване на здравословния начин на живот сред младите хора | Превенция на факторите, създаващи риск за здравето на младите хора.  Повишаване на сексуалната култура на младите хора.  Насърчаване на здравната просвета в читалищата, спортните организации, включително и чрез развитие на подхода „Връстници обучават връстници”, с цел развитие на знания, нагласи и умения за здравословен начин на живот, безопасно поведение и избягване на рискови за здравето практики  Насърчаване на физическата активност и спорта сред младите хора | Провеждане на кампании и инициативи, с цел развитие на знания, нагласи и умения за здравословен начин на живот, безопасно поведение и избягване на рискови за здравето практики.  Организиране на информационни кампании, беседи и презентации, с цел превенция на тютюнопушенето, наркотиците, болестите предавани по полов път и др.    Участие на младежкия парламент към НЧ „Иван Вазов-1999” и БМЧК при изготвянето на информационни табла и разпространението на информационни материали.  Световен ден на здравето и здравния работник-информационни кампании за профилактика на различни заболявания и повишаване на здравната култура на младите хора.  Стимулиране провеждането на спортни демонстрации и упражнения за физическа активност като средство за здравословен начин на живот.  Спортен празник по повод 17 май-Ден на българския спорт.  Организиране на общински футболен турнир по повод Празника на град Мадан, награждаване на изявени спортисти от общината, общински кръг на Ученически игри и др.спортни инициативи. | МКБППМН,  Младежката организация на БЧК,  Училища,  Читалища  Общинска администрация,  РЗИ, Читалища,  БМЧК  Общинска администрация,  Спортни клубове |
| 4. Превенция на социалното изключване на младежи в неравностойно положение – младежи с увреждания. | Осигуряване на условия за социална адаптация и насърчаване на социалното включване на младежите в риск.  Ограничаване на предаването на социалното изключване между поколенията. | Предлагане на социални услуги за младите хора в неравностойно положение / разширяване на капаците на ЦСРИ за младежи/  Участие на младите хора в неравностойно положение в общински, регионални и национални конкурси,изработване на мартеници, сурвачки и др.  Участие на младите хора в благотворителни кампании за подпомагане на домове за възрастни хора с умствена изостаналост и др. | Общинска администрация,  Дирекция „Социално подпомагане”,  ЦСРИ „Детелина”  Общинска администрация,  Читалища,  Младежка организация на БЧК |
| 5. Развитие на доброволчеството сред младите хора като движеща сила за личностно развитие, мобилност, учене, конкурентоспособност,  социално сближаване, солидарност между поколенията и формиране на гражданско самосъзнание. | Насърчаване и организиране участието на младите хора в доброволчески инициативи | Осъществяване на младежки дейности и инициативи с участието на доброволци. Организиране на общински кръг на ученическо състезание  „Защита при бедствия, аварии и извънредни ситуации”, чиято цел е да се възпита съпричастност към дейността на МПО „Млад огнеборец”, ученически екипи на БЧК и желание за включване след време в дейността на спасителя и пожарникаря. Да формира и развива култура на поведение, превенция на риска, активна гражданска позиция, опазване на околната среда и др.  Участие на младите хора в доброволчески кампании за подпомагане на домове за възрастни хора и деца от социално слаби семейства .  Включване на младите хора в национална кампания „Да изчистим България заедно” и др. | Общинска администрация,  Училища  Общинска администрация,  Читалища,  Младежка организация на БЧК |
| 6. Осигуряване на възможности за пълноценно участие на младите хора в гражданския живот и за приобщаването им към основните демократични ценности и стандарти | Насърчаване на гражданското образование и обучение | Стимулиране на участието на младите хора и техните организации в опазването, подобряването и управлението на природното богатство чрез участието им в инициативи като „Да изчистим България заедно”, отбелязването Деня на Земята и др.  Организиране на общински етап на Международен конкурс за детска рисунка „С очите си видях бедата”,  като една от целите на конкурса е да се възпита съпричастие към проблемите на човека, готовност за оказване на помощ, желание за участие в доброволческа дейност и опазване на околната среда.  Участие на млади хора в инициативата „Европейски дни на наследството”, подкрепена от  Съвета на Европа и от Европейската комисия и провеждаща се под надслов „Европа, общо наследство”. | Общинска администрация,  Читалища,  Училища  Общинска администрация,  Читалища |
| 7. Създаване на привлекателна среда за развитие на младите хора в община Мадан | Осигуряване на ефективен достъп до образование, обучение, информация на младите хора в община Мадан | Електронно приобщаване на младите хора в селата към социалните мрежи.  Насърчаване и подпомагане на читалищата като средища за информация, неформално обучение, културно изразяване и гражданско участие в малките населени места и селските райони чрез  разработване и реализиране на Програма за развитие на читалищната дейност в община Мадан. | Училища,  Читалища  Общинска администрация,  Читалища |
| 8. Създаване на благоприятна среда за младите хора да участват пълноценно в междукултурното и международното младежко общуване. | Насърчаване и подпомагане на мобилността на младите хора в страната и в чужбина. | Насърчаване на младите хора към изучаването на европейски езици и култури. | Училища,  Читалища,  НПО |
| 9. Стимулиране на активното участие на младите хора в превенцията на престъпността, особено в превенция на правонарушенията, извършени от млади хора | Ангажиране на местната власт в превенция на правонарушенията, извършвани от младежи  Превенция на младежката престъпност чрез организиране на спортни мероприятия  Развитие на култура на пътна безопасност сред младите хора | Междуведомствен мултидисциплинарен екип на местно ниво, изграден съгласно Споразумението за сътрудничество и координиране на работата на териториалните структури на органите за закрила при случаи на деца, жертви или в риск от насилие и при кризисна интервенция. Междуведомствен екип за рефериране и обгрижване на случаи на непридружени деца и деца- жертви на трафик, завръщащи се от чужбина.  Организиране на общински етап на Ученически спортни игри, отбелязване на 17 май – Ден на българския спорт, общински  футболен турнир и др.  Организиране на програми за пътна безопасност в училищата.  Отбелязване на Европейската седмица на мобилността  Участие в Национална викторина по безопасност на движението „Да запазим децата на пътя”.  Отбелязване на Световния ден за възпоменание на жертвите на ПТП | Общинска администрация-МКБППМН,  Дирекция „Социално подпомагане”- Отдел „Закрила на детето”,  РУ-Мадан  Общинска администрация,  МКБППМН,  Училища,  Спортни клубове  РУ-Мадан,  Училища  Общинска администрация  МКБППМН,  Училища  Училища  Общинска администрация,  БМЧК,  Училища |

1. **ОРГАНИЗАЦИЯ И КООРДИНАЦИЯ НА ДЕЙНОСТИТЕ ЗА ПОСТИГАНЕ НА ЦЕЛИТЕ**

* Координация на дейностите чрез сътрудничество между отговорните институции: Общинска администрация, Младежката организация на БЧК, Дирекция „Бюро по труда”, училища, читалища, спортни клубове и др.

1. **ДЕЙСТВИЯ ПО НАБЛЮДЕНИЕ, ОЦЕНКА И АКТУАЛИЗАЦИЯ НА ОБЩИНСКИЯ ПЛАН ЗА МЛАДЕЖТА**

* Оценката на плана ще бъде извършена чрез изготвяне на отчет и аналитична справка към отчета по изпълнение на Националната стратегия за младежта /2010-2020 г./
* Актуализация на плана ще се осъществява при необходимост от допълването на инициативи и мероприятия.

1. **ОСИГУРЯВАНЕ НА ИНФОРМАЦИЯ И ПУБЛИЧНОСТ НА ПЛАНА**

* Реализираните дейности по Общински план за младежта ще се популяризират на сайта на Община Мадан и в регионалния печат.

1. **ОЧАКВАНИ РЕЗУЛТАТИ:**
2. Успешна професионална и социална реализация на младите хора.
3. Създаване на добри условия за спортуване и обмисляне на свободното време на младежите.
4. Привличане на младите хора да участват в подготовката и провеждането на събития от културния и спортния календар на община Мадан.
5. Увеличаване броя на доброволците и младежките инициативи.
6. Увеличаване на броя на младежите, практикуващи спортни дейности.
7. Повишено ниво на информираност и придобити знания за здравословен начин на живот.
8. Активна гражданска позиция и участие на младите хора в дейности по превенция на зависимостите.
9. Намаляване на броя на правонарушенията, извършвани от млади хора.

Общинският план за младежта в община Мадан е приет от Общински съвет – Мадан с Решение №647, Протокол №56 от 23.01.2019 г.